“કોલેજ બહારની કીટલીવાળા કાકાને તું હાકલ પાડીને કહેતો, ‘ચચ્ચા, આજ બહોત પ્યાસ લગી હૈ. જરા માશુકા કે દીદાર તો કરવા દીજીએ !’, અને એ પછી એ કાકા હસતાં હસતાં તારી સામે ‘સ્પેશિયલ ચા’ મુકતા એ વાત તો હું ક્યારેય ભૂલી શકું એમ નથી.”, કહેતાં તેણે કપમાં ગરમ પાણી, થોડુંક દૂધ, અને સુગર ક્યુબ્સ નાંખી ‘સો કોલ્ડ ચા’ બનાવી. ‘આવી ચા પીવા કરતાં ચા નો વિરહ ભોગવવો આગળ પડે. ચાની લિજ્જત તો કીટલીએ ભાઈબંધો સાથે જ આવે !’, મારા હોઠ સુધી આવેલું વાક્ય હું ગળી ગયો. અને એની ‘મોંઘી ચા’ પીવી શરુ કરી.